Rikunarita-ORG/Wikinium huggingface dataset:
# ยะฮ์ยา ซินวาร

| ยะฮ์ยา ซินวาร |
| --- |
| يحيى السنوار |
| ซินวารเมื่อปี 2012 |
|  |
| ประธานแผนกการเมืองฮะมาส |
| **ดำรงตำแหน่ง** 6 สิงหาคม 2024 – 16 ตุลาคม 2024 |
| รอง | คาลิล อัลฮัยยา |
| ก่อนหน้า | อิสมาอิล ฮานิเยฮ์ |
| ถัดไป | คาเลด มาชัล (แทน) |
| ผู้นำฮะมาสในฉนวนกาซา |
| **ดำรงตำแหน่ง** 13 กุมภาพันธ์ 2017 – 16 ตุลาคม 2024 |
| นายกรัฐมนตรี | * โมฮัมเมด อาวาด
* อิสซัม อัลฏาอะลิส
 |
| ก่อนหน้า | Ismail Haniyeh |
| ถัดไป | โมฮัมเมด ซินวาร |
|  |
| ข้อมูลส่วนบุคคล |
| เกิด | ยะฮ์ยา อิบราฮีม ฮัสซาน ซินวาร (1962-10-29)29 ตุลาคม ค.ศ. 1962 ฮันยูนิส กาซาในปกครองอียิปต์ |
| เสียชีวิต | 16 ตุลาคม ค.ศ. 2024(2024-10-16) (61 ปี) เทลอัลซุลตัน ราฟะฮ์ ปาเลสไตน์ |
| ลักษณะการเสียชีวิต | ฆาตกรรมโดยอิสราเอล |
| เชื้อชาติ | ปาเลสไตน์ |
| พรรคการเมือง | ฮะมาส |
| คู่สมรส | Samar Muhammad Abu Zamar (สมรส 2011) |
| บุตร | 3 |
| ความสัมพันธ์ | โมฮัมเมด ซินวาร (พี่/น้องชาย) |
| การศึกษา | Islamic University of Gaza (BA) |
| ชื่อเล่น | อะบู อิบราฮีม (*กุนยา*) |
| ยศที่ได้รับการแต่งตั้ง |
| รับใช้ |  ฮะมาส |
| Branch | กองพันอัลกัซซาม |
| Service years000 | 1987–2024 |
| ผ่านศึก | * อิทิฟีดาที่หนึ่ง
* วิกฤตอิสราเอล-ปาเลสไตน์ 2021
* สงครามอิสราเอล-ฮะมาส
	+ การโจมตีอิสราเอล 7 ตุลาคม
	+ การโจมตีราฟะฮ์ **†**
 |
|  |

**ยะฮ์ยา อิบราฮีม ฮะซาน ซินวาร** (อาหรับ: يحيى إبراهيم حسن السنوار, อักษรโรมัน: *Yaḥyá Ibrāhīm Ḥasan al-Sinwār*; 29 ตุลาคม 1962 – 16 ตุลาคม 2024) เป็นทหารและนักการเมืองชาวปาเลสไตน์ ผู้ดำรงตำแหน่งประธานสำนักการเมืองฮะมาสตั้งแต่เดือนสิงหาคม 2024 และผู้นำรัฐบาลฮะมาสในฉนวนกาซาตั้งแต่เดือนกุมภาพันธ์ 2017 กระทั่งเสียชีวิตในเดือนตุลาคม 2024 โดยเขาขึ้นสืบทอดตำแหน่งต่อจากอิสมาอีล ฮะนีเยฮ์ ในทั้งสองตำแหน่ง

ซินวารเกิดในค่ายผู้ลี้ภัยฮันยูนิสในกาซาใต้ปกครองอียิปต์ในปี 1962 ในครอบครัวที่ถูกขับไล่จากบริเวณที่ปัจจุบันคืออัชเกล็อน ระหว่างสงครามปาเลสไตน์ปี 1948 เขาจบการศึกษาปริญญาตรีในสาขาอาหรับศึกษาจากมหาวิทยาลัยอิสลามกาซา ในปี 1989 ซินวารถูกตัดสินจำคุกตลอดชีวิตสี่ครั้งในอิสราเอลจากความผิดฐานมีส่วนร่วมในการวางแผนการลักพาตัวและฆาตกรรมทหารอิสราเอลสองนายและชาวปาเลสไตน์สี่คนที่เขาเชื่อว่าเป็นผู้มีส่วนร่วม เขาจำคุกนาน 22 ปีกระทั่งถูกปล่อยตัวพร้อมนักโทษอื่น 1,026 คนในปี 2011 ระหว่างการแลกเปลี่ยนนักโทษกับทหารอิสราเอล กีลาด ชาลิต ระหว่างถูกจำคุก ซินวารยังคงวางแผนและประสานงานการลงโทษชาวปาเลสไตน์ที่ถูกต้องสงสัยว่ามีส่วนร่วมกับอิสราเอล รวมถึงวางแผนการลักพาตัวทหารอิสราเอล ซินวารเป็นหนึ่งในผู้ร่วมก่อตั้งแขนงความปลอดภัยของฮะมาส

ในปี 2017 ซินวารได้รับเลือกตั้งเป็นผู้นำฮะมาสในกาซา และอ้างว่าจะนำพา 'การต้านทานของประชาชนโดยสันติ' และสนับสนุนการประท้วงพรมแดนปี 2018-19 กระนั้นก็มีรายงานว่าเขามีจุดมุ่งหมายจะกำจัดอิสราเอลให้สิ้นไป รวมถึงเคยกล่าวถึงการเผชิญหน้าทางการทหารว่าเป็นหนทางเดียวที่จะ "ปลดปล่อยปาเลสไตน์" ซึ่งจะทำได้ก็ด้วย "การใช้กำลัง ไม่ใช่การเจรจา" ระหว่างดำรงตำแหน่งผู้นำฮะมาส เขายังมีส่วนในการพัฒนาความสัมพันธ์กับอิหร่านอย่างแน่นแฟ้น ในปี 2021 ซินวารได้รับเลือกตั้งเป็นผู้นำฮะมาสอีกครั้ง และในปีเดียวกันรอดชีวิตจากการลอบสังหารโดยอิสราเอล ถือกันว่าเขาเป็นผู้บงการการโจมตีอิสราเอลโดยฮะมาสเมื่อวันที่ 7 ตุลาคม 2023 ซึ่งนำไปสู่สงครามระหว่างฮะมาสกับอิสราเอลและแพร่ไปถึงพื้นที่อื่นในภูมิภาคตะวันออกกลางในที่สุด

## หมายเหตุ

## อ้างอิง